en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en en en el el el el el el el el el el el de en el el en en en el el el en el el
Επειδή για αυτήν την free agency ένα top 5 δεν θα ήταν αρκετό, διευρύνουμε την λίστα με ένα  top 10, για να μπορέσουμε να χωρέσουμε την δράση μέχρι τώρα! Είμαστε ακόμη στην αρχή ωστόσο έχουμε δει ήδη πολλές κινήσεις και σχεδόν όλα τα πρώτα ονόματα έχουν διαγραφεί από την λίστα των ελεύθερων. Ωστόσο εδώ δεν θα ασχοληθούμε μόνο με τις καλύτερες προσθήκες, αλλά γενικά με κινήσεις που μας προκάλεσαν το ενδιαφέρον ως τώρα!
#8 Η όλη κατάσταση με το θέμα QB στην Minnesota Είσαι μια ομάδα με τρεις εν δυνάμη βασικούς QB σχεδόν στις μισές ομάδες της λίγκας. Μπαίνεις στην offseason και δεν ανανεώνεις κανέναν, χάνεις και τους τρεις και φέρνεις τον (ομολογουμένως ανώτερο και των τριών) Kirk Cousins με αυτό το συμβόλαιο που τον έφεραν. Επίσης καθώς είχαν ξεμείνει από QB’s αντάλαξαν την επιλογή του 5ου γύρου 2018 με ένα 7ου 2019 και τον Trevor Semian από τους Broncos. Σίγουρα μια ανταλλαγή χαμηλών πικς για έναν QB 26 ετών με μια σημαντική εμπειρία starter είναι μεγάλο κέρδος, ωστόσο μια τόσο μεγάλη αλλαγή και στροφή είναι τεράστια υπόθεση, ειδικά όταν σαν ομάδα έφτασες μια ανάσα από το Super Bowl. Περιμένουμε να δούμε πως θα εξελιχθεί η όλη κατάσταση.
#7 Οι Cardinals υπογράφουν τον Sam Bradford Για να ξεκινήσουμε τα προφανή. Σίγουρα ο Bradford όταν είναι υγιής είναι ένας καταπληκτικός QB και το έδειξε και φέτος. Το θέμα είναι ότι σπάνια είναι υγιής, αλλά αυτό το κάλυψε το συμβόλαιο ενός έτους που έκανε με τους Cardinals. Πάμε όμως να δούμε την ουσία. Έχεις μια ομάδα με προβλήματα στην OL και παίζεις στην ίδια κατηγορία με κάποια από τα πιο δυνατά front 7 στην λίγκα, ενώ θα αντιμετωπίσεις και κάποιες ακόμη δυνατές άμυνες για το 2018. Σίγουρα έκαναν δυο κινήσεις, αρκετά δυνατές στο σύνολο τους, για να ενισχύσουν την OL. Ωστόσο, ακόμη και με αυτές τις προσθήκες, θα ένιωθες ασφάλεια με τον Bradford να τον κινηγάνε 2 φορές τον χρόνο οι Rams και οι Seahawks; Ειδικά όταν στον πάγκο βρίσκεται ο Mike Glennon;
#6 Το νέο backfield των Rams Μαζικές προσθήκες CB στο Los Angeles. Οι Rams πρόσθεσαν στην ήδη πολύ καλή άμυνα τους, τους Aqib Talib, Marcus Peters και Sam Shields. Τρεις CB που μπορούν να χαρακτηριστούν top tier παρά το γεγονός ότι έρχονται με διάφορα προβλήματα ο καθένας. Το θέμα είναι αν θα μπορέσουν να καλύψουν τα κενά που άφησαν πίσω τους οι Robert Quinn και Alec Ogletree. Εφόσον καταφέρουν να κλείσουν αυτά τα κενά μέσω draft ή στην συνέχεια τις free agency και ειδικά ενάντια στο run, τότε θα μιλάμε για μια τρομακτική άμυνα, ικανή να σταματήσει οποιοδήποτε QB, με τον συνδυασμό κάλυψης και pass rush.
#5 Νέα σελίδα με Mahomes και επιθετική υπεροπλία στους Chiefs Οι Chiefs έκοψαν τους δεσμούς τους με τον Alex Smith και περνάνε στην εποχή Mahomes με τον καλύτερο τρόπο. Κέρδισαν μια επιλογή 3ου γύρου και τον 23χρονο CB Kendall Fuller για ένα παίκτη που δεν σκόπευαν να χρησιμοποιήσουν. Επίσης στην ήδη φορτωμένη τους επίθεση, ήρθε να προστεθεί και ο Sammy Watkins μετά από μια καλή χρονιά με τους Rams. Έτσι η επίθεση τους θα αποτελείται από τους Kareem Hunt, Tyreek Hill, Sammy Watkins και Travis Kelce. Τέλος, έκλεισαν και έναν αρκετά καλό backup QB, τον Chad Henne, o οποίος έχει αρκετή εμπειρία και σαν starter για να μπορέσει να βοηθήσει τον Mahomes στην εξέλιξη του.
#4 Οι Browns είναι υπερδραστήριοι και βρίσκονται σε πολύ καλό δρόμο Ναι είναι τεράστιο κλισέ και κάθε χρόνο γίνεται τεράστιο ανέκδοτο στην πορεία. Αλλά δεν μπορείς να μην το πεις φέτος. Σίγουρα έχασαν έναν από τους καλύτερους OT τον Joe Thomas. Ωστόσο, τόσο στην άμυνα όσο και στην επίθεση, οι Browns κινήθηκαν γρήγορα και αποφασιστικά και κάτεφεραν να κλείσουν αρκετά καλούς παίκτες και στις δυο πλευρές του γηπέδου. Έτσι δίπλα στον Josh Gordon έφεραν τον Jarvis Landry, αντικατέστησαν τον Thomas με τον Chris Hubbard και υπέγραψαν με πολύ καλό συμβόλαιο τον RB Carlos Hyde. Προσθέστε και τους ψίθυρους για επιστροφή του Terrelle Pryor. Τέλος η ανταλλαγή για τον Tyrod Taylor μπορεί να εξασφαλίσει τουλάχιστον έναν αρκετά καλό backup QB ή έναν ικανό starter για τον μελλοντικό QB τους που θα προσθέσουν σε αυτό το Draft. Και μιλώντας για Draft, πρέπει να πούμε ότι η ανταλλαγή των Jets για την τρίτη θέση, μπορεί να εξασφαλίσει στους Browns τον QB Sam Darnold που ταιριάζει στο κλίμα του Cleveland και διαφέρει από τα προηγούμενα QB drafts τους, αλλά και τον φαινομενικό RB Shaquon Barkley στο #4. Κάπως έτσι κερδίζεις ένα trade στο οποίο δεν συμμετέχεις καν!
#3 Οι Jaguars συνέχισαν να αναβαθμίζονται ως τώρα σε άμυνα και επίθεση, αλλά… Μπήκαν για πρώτη φορά στα playoff μετά το 2007, κέρδισαν την AFC South για πρώτη φορά και έφτασαν μια ανάσα πριν το Super Bowl. Ωστόσο αποφάσισαν ότι πρέπει να κινηθούν δυναμικά και απέκτησαν τον καλύτερο διαθέσιμο G Andrew Norwell στα 26 του χρόνια, τον WR Donte Moncrief, έναν από τους καλύτερους TE της free agency τον Austin Seferian-Jenkins ενώ ανανέωσαν για τέσσερα χρόνια τον WR Marqise Lee. Στην άμυνα, συνέχισαν να ενισχύονται, παρά την τρομερή τους δύναμης στη συγκεκριμένη ομάδα, με κυριότερες προσθήκες τους D.J. Hayden και Cody Davis. Ωστόσο, στην αρχή της χρονιάς ανανέωσαν τον Blake Bortles για τρία χρόνια. Και εδώ είναι η ερώτηση. Με τόσο καλή ομάδα τριγύρω, με ένα βαθύ σε ποιότητα QB Draft αλλά και διαθέσιμες επιλογές στην free agency, δίνεις τα κλειδιά στον Bortles;
#2 Το βασιλικό συμβόλαιο του Kirk Cousins To είπαμε και πιο πάνω. Έχεις τρεις πιθανούς starters QB, δεν ανανεώνεις κανέναν από αυτούς και φέρνεις το πιο hot όνομα της free agency. Όλα καλά ως εδώ, μέχρι το σημείο που βλέπεις το συμβόλαιο του. O Cousins είναι 29 χρονών και έχει τρεις γεμάτες και καλές σεζόν στην καριερά του. Και εσύ πας και του δίνεις 3 χρόνια συμβόλαιο, μετά από μια ελαφρώς φθίνουσα χρονιά με 84 εκατομμύρια, από τα οποία όλα είναι εγγυημένα. Συγχρόνως γίνεται ο πιο ακριβοπληρωμένος παίκτης στην ιστορία της Λίγκας και την ίδια στιγμή, αν δεν αποδώσει ή αν τραυματιστεί, αυτόματα οι Vikings έχουν υποθηκεύσει το μέλλον τους. Επίσης αυτό θα δημιουργήσει και ένα κακό ιστορικό για τα μελλοντικά συμβόλαια, κάτι που το βλέπουμε κάθε χρόνο, με κάθε ανανέωση.
#1 Το trade των Jets με τους Colts. Oκ είσαι οι Jets και χρειάζεσαι οπωσδήποτε QB. Ωστόσο έχεις μεγάλες τρύπες στο ρόστερ σου. Και τι κάνεις; Πας και δίνεις μισό draft για τρεις θέσεις, με πιθανό κίνδυνο να χάσεις τον/τους QB που έχεις βάλει στο μάτι, καθώς και οι δυο από πάνω σου έχουν ανάγκη από QB. Άμα αναλογιστεί κανείς ότι οι Jets πήραν για έστω ένα χρόνο τον Teddy Bridgewater, oι από πάνω ίσως και να έχουν μεγαλύτερη ανάγκη. Σίγουρα υπάρχουν πολλές επιλογές, αλλά γιατί να πάρεις ένα τέτοιο ρίσκο με την πιθανότητα να καταλήξεις με την τρίτη σου επιλογή; Όπως είπαμε και νωρίτερα αυτή η ανταλλαγή ευννοεί τους Browns, ενώ δίνει και στους Giants επιπλέον επιλογές, για ένα πιθανό trade.